Екипи на ЦСКА

Основния цвят на екипите на ЦСКА от обединението на Чавдар със Септември е червен. Като втори цвят с течение на времето става бялото като през определени периоди то временно замества червеното като основен цвят. През годините е използван и черния цвят (предимно като втори цвят в екипа или за трети екипи). Други цветове които могат да се видят на екипите на ЦСКА са сив, жълт, оранжев и зелен но те са само в отделни случаи и предимно в цветовата гама на третите екипи.
Първите екипи с които отбора играе на финала за държавното първенсто през 1948 година срещу Левски София са червени фланелки, бели гащета и червени чорапи. Фланелките са шпиц с якичка и без клубната емблема.
Следващите десетина години що се отнася до цветовата гама на фланелкита, разнообразието е огромно. Освен чисто червените съществуват още три модела. Използват се бели, черни и червени гащета като клубната емблема се появява отначало вляво, а после и в средата на екипа.
Този период се характеризира със значително разнообразие на цветовата гама като в един момент червения цвят дори е напът да отстъпи първостепенното си място. Кройката е класическа. Фланелките са свободни по тялото а дължина на гащетата е сведена до нормални размери.
В началото на 60-те чисто белите екипи се превръщат в абсолютен хит. Емблемата е в средата на височината на гърдите. Освен белите екипи голяма популярност добиват и фланелките с червено-бели вертикални райета. В средата на 60-те години този тип фланелки се превръщат в един вид основен екип на тима. Това важи особено за 1964 и 1965 г. Чисто червените екипи обаче не изчезват напълно. През втората половина на десетилетието те постепенно се превръщат в класика и тотално печелят битката с конкуренцията.
В началото на 70-те години се използват изцяло червени фланелки без никакви допълнителни елементи по тях. Кройката им е по тялото, но не е прекалено вталена. Малко по-късно се появява следващият модел. Той е в две разновидности – с деколте по врата и шпиц. В средата на 70-те започва доставката на екипировка от чужбина. Първоначално клубът се ориентира към Adidas и с много малки изключения използва неговата продукция. До края на 80-те „армейците“ неизменно поръчват един от класическите модели на фирмата. Емблемата през някои периоди липсва, но иначе запазва мястото си в средата на фланелките. В отделни мачове се използват екипи които не са присъщи за символиката на ЦСКА. В мача с Аякс се използват зелени фланелки, а в мач с Динамо Киев половината фланелка е бяла, а другата половина червена
В началото на този период клубът продължава да използва екипировка на Adidas. Моделите по нищо не се различават в сравнение с тези от края на 70-те години. Клубната емблема отпада от екипировката. През 1983 клубът сменя доставчика и се ориентира към Puma. Интересно е да се отбележи, че хората от Puma също не поставят клубната емблема, но за сметка на това щамповат огромен надпис „CSKA“ върху който впоследствие е прилепена кръпка с надпис „ЦСКА“. През сезон 85 – 86, когато отборът е прекръстен на Средец клубът се връща към Адидас макар и да използва по-стари модели. От следващия сезон се използват познатите екипи с трите линии по ръкавите, които са запазена марка на концерна. До края на периода ситуацията не се променя и отбора играе без клубна емблема. Важен факт е, че през целия период червеното запазва статута си на основен цвят, а до бяло се прибягва единствено в случаите, когато съперника използва същата цветова символика.
През сезон 1989 – 90 се използват два вида екипи с марка Adidas. От началото на 1990 спонсор е Comco
Дизайн 1:
Дизайн 2:
През сезон 1990 – 91 се използват екипи с марка Adidas. Основен спонсор на отбора е Sintofarm
Използва се и алтернативен зимен екип за домакинство:
През сезон 1991 – 92 се използват три типа екипи единият от италианския производител ABM (в началото на сезона) и Umbro през останалат част. Основен спонсор на отбора е Sintofarm.
ABM:
Umbro:
Umbro:
За сезон 1992 – 93 се използват екипи с марка Errea с два различни дизайна. Основен спонсор на отбора е Sintofarm
Дизайн 1:
Дизайн 2:
За сезон 1993 – 94 се използват екипи с марка Errea. Основен спонсор на отбора е Sintofarm
През сезон 1995/96 г. се използват екипи с марка Lotto. Основен спонсор на отбора е Sintofarm
Използвани са екипи на немския гигант Puma. Използвани са две дизайна екипи. С тези екипи ЦСКА печели 28-ата си титла и Купата на България
Дизайн 1:
Дизайн 2:
Екипи на Puma. Отново два дизайна
Дизайн 1:
Дизайн 2:
Екипи на Puma. Два дизайна. С тези екипи ЦСКА печели Купата на България
Дизайн 1:
Дизайн 2:
Екипи на Puma. Отново два дизайна
Дизайн 1 – същия като Дизайн 2 от предния сезон:
Дизайн 2 – същия като дизайн 1 от 1997 – 1998:
През този сезон са използвани екипи на американската фирма Nike, но екипите са закупувани ат представителния магазин на производителя, а не е сключван договор с него. През сезон се играе с две разцветки на един и същи модел екип едната за летните, а другата за зимните екипи.
Летен екип:
Зимен Екип:
В началото на 2001 г. е сключен договор с италианската фирма Lotto за доставка на екипи. С този екип ЦСКА играе през пролетния полусезон на сезон на сезон 2000 – 01 и през сезони 2001 – 02 и 2002 – 03 когато става шампион за 29 път. С този екип ЦСКА изиграва важните мачове с Шахтьор Донетск, Блекбърн и при победата над Левски с 3 – 0 през 2002 г. През периода отборът няма спонсор освен за мачовете за Купата на УЕФА през сезон 2001 – 2002 когато спонсор е Sintofarm.
За сезон 2003 – 2004 е сключен договор с Asics за доставка на екипи. Тук екипите са два вида като в някои мачове се използва и среден вариант между тях – червена фланелка – бели гащета и бяла фланелка – червени гащета. Титулярния екип е иззяло червен с тънки бели линии по ръкавите и гащетата. За мачовете от евротурнирете се появява и логото на Трансимпекс с които се играят злаполучните мачове срещу Галатасарай от третия предварителен кръг за влизане в Шампионска лига.
Сключен е договор с немската фирма Uhlsport за доставка на екипи на отбора. Контрактът е за 3 години. С тези екипи ЦСКА става шампион за 30 път.
През 2005 отново са използани екипи Uhlsport като дизайна на екипа става много популярен особено третия екип с който ЦСКА победи Ливърпул, и отстрани Байер (Леверкузен). През септември 2005 година се сключва договор с Vivatel и така 3-тия GSM оператор става официален спонсор на клуба и неговото лого се изписва на фланелките на отбора.
През 2006 – 07 са използани екипи Uhlsport с еднакъв дизайн. Екипите са доставени едва през месец септември за това в първите кръгове ЦСКА играе с екипите от предната година.
През 2007 са използани екипи Uhlsport с еднакъв дизайн. С този екип ЦСКА става шампион за 31 път.
През 2008 са използани екипи Uhlsport. Първоначално от клубът обявяват, че са сключили предварителен договор с Пума за спонсорство и доставка на екипировка, но впоследствие след предложена по-добра оферта от Uhlsport се сключва тригодишен договор с тях. След клаузите в договора са и отваряне на фенмагазини на ЦСКА из цялата страна и създаване на спортни продукти с марка ЦСКА. С този екип ЦСКА печели Суперкупата на България за 2008 г. През сезона се забелязва леко разчупване на екипа, като в някой от мачовете отборът излиза с разменена комбинация от екипите – червена фланелка и бели шорти и чорапи, червени фланелка и чорапи и бели шорти, бяла фланелка и червени шорти и чорапи, бели фланелка и чорапи и червени шорти. Тъй като ЦСКА не участва в евротурнирите за вътрешното първенство се използват само 2 екипа.
През 2009 и 2010 отборът играе отново с Uhlsport. Поръчани са три разцветки от моделът Инфинити. Основното този сезон е цветът на третия екип. За първи път от мачовете с Монако през 1985 г. насам за трети екип на ЦСКА се използва златният цвят.
През 2011 отборът играе отново с Uhlsport. Поръчани са две разцветки от моделът Прогресив.
През сезон 2011/12 ЦСКА подписват с Kappa. Поръчани са три разцветки от моделът KOMBAT 2011.
През сезон 2012/13 ЦСКА подписва с италианската фирма Legea. Поръчани са три разцветки от моделът Toledo. Фланелката е с три диагонални линии с различни ширини поставени на 30 градуса от лавото рамо към десния долен край на фланелката. Едноцветни шорти и чорапи. В предсезонната подготовка емблемата на ЦСКА е поставена отдясно, но след протести от страна на феновете е върната отляво високо над лентите. Надписът на спонсора Глобул също е поставен под ъгъл върху най-широката бяла лента.
През сезон 2013/14 ЦСКА отново носи екипи на Legea. В началото на сезона се използват екипите от миналия сезон, но от септември отборът заиграва с нови екипи. Екипът е направен специално по поръчка на ЦСКА. Фланелката е едноцветна с малка ивица на дясното рамо, яка и в края на ръкавите във втори цвят. На гърба на яката има надпис ЦСКА. Едноцветни шорти с малка ивица най-долу от двете страни и едноцветни чорапи. Отново същия дизайн на екипа е използван и през есента на сезон 2014/15, когато на гърба над номера се появява логото на EFBet, а имената на футболистите са преместени под номера.
През сезон 2014/15 ЦСКА отново носи екипи на Legea. През по-голямата част от есента на 2014 се използват старите екипи. През ноември 2014 са доставени новите. Фланелката за домакин е червена с бял шеврон (V образен символ) на гърдите, V образна яка с двойни бели линии и двойни бели линии на края на ръкавите. На гърба под яката има надпис ЦСКА, над номера е логото на спонсора EFBet, а имената на футболистите са под номера. Шортите са изяло червени, а чорапите са червени с бял шеврон и надписи Legea и ЦСКА.
За сезон 2015/16 ЦСКА подписва тригодишен договор с италианската марка Lotto. Екипировката за отбора и ДЮШ е безплатна. Доставени са екипи от модела Extra Evo за първи екип, Vertigo Evo за втори и Team Evo за трети. На гърба на екипите има нашивка която гласи „Още от дете, запали моето сърце...“ рефрен който се пее от феновете на отбора по време на мачове.
С промените в административното дружество на отбора за сезон 2016/17 е избрана екипировка на немския концерн Adidas. За предсезонната подготовка и първия мач е използван екип mi Morona с червени фланелка, шорти и чорапи с бели ленти Adidas на тях. За сезона са избрани екипи mi Condivo, които се използват от втория кръг. След подписването на договор с Мобилтел ЕАД е поставен надпис Mtel. Алтернателно на белите шорти са използвани червените от тренировъчния екип, а след ноември 2016 са поръчани нови червени шорти с бели ленти Adidas за използване в мачовете в които не може да се използват белите.
За сезон 2017/18 отново е избрана екипировка на Adidas. За сезона са избрани екипи mi Tiro17.
За сезон 2018/19 отново е избрана екипировка на Adidas. За сезона са избрани екипи mi Team18.
За сезон 2019/20 отново е избрана екипировка на Adidas. За сезона са избрани екипи mi Team19.
За сезон 2020/21 отново е избрана екипировка на Adidas. За сезона са избрани екипи mi Authentic 18.
За сезон 2021/22 отново е избрана екипировка на Adidas. За сезона са избрани екипи Condivo 21 Primeblue.
За сезон 2022/23 е подписан договор с италианската фирма Macron.
За сезон 2023/24 отново е избрана екипировка на италианската фирма Macron.
За сезон 2024/25 отново е избрана екипировка на италианската фирма Macron.